CELEX: 52014PC0543
Language: lt
Date: 2014-09-02
Title: Pasiūlymas TARYBOS SPRENDIMAS dėl pozicijos, kurios turi būti laikomasi Europos Sąjungos vardu, dėl 15 arbitrų sąrašo sudarymo pagal Europos Sąjungos bei jos valstybių narių ir Korėjos Respublikos laisvosios prekybos susitarimo Protokolą dėl bendradarbiavimo kultūros klausimais

|
			
		
		
		52014PC0543
		
			Pasiūlymas TARYBOS SPRENDIMAS dėl pozicijos, kurios turi būti laikomasi Europos Sąjungos vardu, dėl 15 arbitrų sąrašo sudarymo pagal Europos Sąjungos bei jos valstybių narių ir Korėjos Respublikos laisvosios prekybos susitarimo Protokolą dėl bendradarbiavimo kultūros klausimais /* COM/2014/0543 final - 2014/0251 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Europos
Sąjungos bei jos valstybių narių ir Korėjos Respublikos
laisvosios prekybos susitarimas[1]
(toliau – LPS) laikinai taikomas nuo 2011 m. liepos mėn. Protokolu
dėl bendradarbiavimo kultūros klausimais (toliau – Protokolas),
kurį Šalys sudarė pagal LPS, nustatoma Šalių bendradarbiavimo
sistema, pagal kurią Šalys lengvina kultūrinės veiklos,
kultūros vertybių ir paslaugų mainus, įskaitant
audiovizualinio sektoriaus, ir siekia gerinti tokių mainų
sąlygas. 
Nukrypstant nuo
LPS institucinių nuostatų, Protokolas nepriklauso Prekybos komiteto
jurisdikcijai. Visas Prekybos komiteto funkcijas, susijusias su Protokolu, jei
tokios funkcijos yra susijusios su Protokolo įgyvendinimu, vykdo pagal
Protokolą įsteigtas Bendradarbiavimo kultūros klausimais
komitetas, kurį sudaro kiekvienos Šalies administracijos vyresnieji
pareigūnai. Bendradarbiavimo kultūros klausimais komitetas pirmą
kartą posėdžiavo 2013 m. gruodžio 5 d. Briuselyje, kur
Šalys pasidalijo informacija apie savo atitinkamus teisinius pagrindus ir
kultūrinę veiklą. 
Šiuo Protokolu
Šalys susitarė, inter alia, sudaryti arbitražo kolegiją iš 15
asmenų, pageidaujančių ir galinčių būti arbitrais
kilus ginčui tarp Šalių. Kiekviena Šalis turi pasiūlyti penkis
asmenis būti arbitrais. Šalys taip pat turi išrinkti penkis asmenis, kurie
nėra nei vienos Šalies piliečiai ir kurie galėtų eiti
arbitražo kolegijos pirmininko pareigas.
2.           KONSULTACIJŲ
SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
Su valstybėmis
narėmis buvo keletą kartų konsultuotasi per Tarybos
Kultūros reikalų komitetą (CAC) siekiant nustatyti galimus
arbitrus ginčų sprendimui pagal Protokolą. Po 2013 m. liepos 30
d. kvietimo CAC nariams pateikti septynių siūlomų ES
arbitrų vardai ir pavardės.  
Korėjos
arbitrų sąrašą Europos Komisija gavo 2014 m. balandžio 7 d.  
Trečiųjų
šalių arbitrų sąrašas buvo sudarytas pasikonsultavus su ES
delegacijomis EBPO ir UNESCO (Paryžiuje) ir JT (Ženevoje), taip pat su
Korėjos Šalimi.
Arbitrai buvo
atrenkami pagal šiuos kriterijus:
–              
nepriklausomumas: neturi ryšių su susitarimo
Šalies vyriausybe, gali dirbti savarankiškai, nesivadovaudami jokios
organizacijos ar vyriausybės nurodymais dėl su ginčo tema
susijusių klausimų. Susitarimo Šalių vyriausybės nariai ir Sąjungos
institucijų pareigūnai negali būti laikomi nepriklausomais; 
–              
arbitražo kolegijų narių ir
tarpininkų elgesio kodekso (Laisvosios prekybos susitarimo 14-C priedas)
laikymasis; 
–              
tarptautinių santykių patirtis ir (arba)
tarptautinės teisės diplomas;
–              
jei įmanoma, darbo su kultūros ir
audiovizualiniame sektoriuje patirtis, geriausia – tarptautinio masto;
–              
jei įmanoma, arbitro veiklos tarptautinės
prekybos klausimais patirtis.  
3.           TEISINIAI
PASIŪLYMO ASPEKTAI
Arbitražo
kolegijos sukūrimo procedūra nustatyta Protokolo 3A straipsnyje. Kaip
išdėstyta pirmiau, buvo imtasi reikiamų veiksmų.
Pagal 3A
straipsnio c punktą „įsteigus Bendradarbiavimo kultūros
klausimais komitetą jis [...] sudaro 15 asmenų, norinčių ir
galinčių būti arbitrais, sąrašą“. Pagal Bendradarbiavimo
kultūros klausimais komiteto darbo tvarkos taisyklių 11
straipsnį komitetas sprendimą dėl 15 arbitrų sąrašo
sudarymo priima bendru Šalių susitarimu (žr. projektą toliau).
Tam būtinas
Tarybos sprendimas dėl pozicijos, kurios turi būti laikomasi Europos
Sąjungos vardu dėl Protokolo tikslais sudaromo15 arbitrų
sąrašo pagal Tarybos sprendimo 2011/265/ES 6 straipsnį.
4.           POVEIKIS
BIUDŽETUI 
NĖRA
DUOMENŲ
5.           NEPRIVALOMI
ELEMENTAI 
NĖRA
DUOMENŲ
2014/0251 (NLE)
Pasiūlymas
TARYBOS SPRENDIMAS
dėl pozicijos, kurios turi būti
laikomasi Europos Sąjungos vardu, dėl 15 arbitrų sąrašo
sudarymo pagal Europos Sąjungos bei jos valstybių narių ir
Korėjos Respublikos laisvosios prekybos susitarimo
Protokolą dėl bendradarbiavimo kultūros klausimais
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 167 straipsnio 3 dalį 
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       2007 m.
balandžio 23 d. Taryba įgaliojo Komisiją Europos Sąjungos
ir jos valstybių narių  vardu vesti derybas su Korėjos
Respublika dėl laisvosios prekybos susitarimo;
(2)       užbaigus
šias derybas, 2010 m. spalio 6 d. pasirašytas Europos 
Sąjungos bei jos valstybių narių ir Korėjos Respublikos[2] laisvosios prekybos
susitarimas (toliau – Susitarimas). Į Susitarimą įtrauktas
Protokolas dėl bendradarbiavimo kultūros klausimais (toliau –
Protokolas), kuriuo, kaip teigiama jo 1 straipsnyje, nustatoma Šalių
bendradarbiavimo sistema, pagal kurią Šalys sudaro palankesnes
sąlygas kultūrinės veiklos, kultūros vertybių ir
paslaugų mainams;
(3)       Pagal
Susitarimo 15.10 straipsnio 5 dalį buvo iš dalies laikinai taikomas
Tarybos sprendimas 2011/265/ES[3]
(toliau – Sprendimas) nuo 2011 m. liepos 1 d., kol bus užbaigtos jo sudarymo
procedūros. Pagal Sprendimo 6 straipsnį poziciją, kurios
Sąjunga turi laikytis Bendradarbiavimo kultūros klausimais komitete
(toliau – Komitetas) dėl teisinį poveikį turinčių
sprendimų, nustato Taryba, laikydamasi Sutarties. 
(4)       3A
straipsnio c punkte nurodyta, kad „įsteigus Bendradarbiavimo kultūros
klausimais komitetą jis nedelsdamas sudaro 15 asmenų,
norinčių ir galinčių būti arbitrais,
sąrašą“.
(5)       Sąjunga
turėtų nustatyti poziciją, kurios ji laikysis dėl
arbitrų sąrašo sudarymo;
PRIĖMĖ
ŠĮ SPRENDIMĄ: 
1 straipsnis
Pozicija, kurios Europos Sąjunga turi
laikytis Bendradarbiavimo kultūros klausimais komitete, įsteigtame
Protokolu dėl bendradarbiavimo kultūros klausimais, pridedamu prie
Europos Sąjungos bei jos valstybių narių ir Korėjos
Respublikos laisvosios prekybos susitarimo, dėl 15 arbitrais
dirbsiančių asmenų sąrašo sudarymo, bus grindžiama prie šio
sprendimo pridedamu Bendradarbiavimo kultūros klausimais komiteto
sprendimo projektu.
2 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL L 127, 2011 5 14, p. 6.
[2]               OL L 127, 2011 5 14, p. 6.
[3]               2010 m. rugsėjo 16 d. Tarybos sprendimas 2011/265/ES
dėl Europos Sąjungos bei jos valstybių narių ir
Korėjos Respublikos laisvosios prekybos susitarimo pasirašymo Europos
Sąjungos vardu ir laikino taikymo (OL L 127, 2011 5 14, p. 1).
PRIEDAI
prie
pasiūlymo dėl Tarybos
sprendimo
dėl pozicijos, kurios turi
būti laikomasi Europos Sąjungos vardu, dėl 15 arbitrų
sąrašo sudarymo pagal Europos Sąjungos bei jos valstybių
narių ir Korėjos Respublikos laisvosios prekybos susitarimo 
protokolą dėl bendradarbiavimo kultūros klausimais 

1 PRIEDAS
ES IR
KORĖJOS BENDRADARBIAVIMO KULTŪROS KLAUSIMAIS KOMITETO SPRENDIMO Nr. 2
PROJEKTAS
dėl Europos Sąjungos bei jos valstybių narių ir
Korėjos Respublikos laisvosios prekybos susitarimo 
protokolo dėl bendradarbiavimo kultūros klausimais 3A straipsnyje
minimo 
arbitrų sąrašo sudarymo
BENDRADARBIAVIMO KULTŪROS
KLAUSIMAIS KOMITETAS,
atsižvelgdamas į
prie Europos Sąjungos bei jos valstybių narių ir Korėjos
Respublikos (toliau –Šalių) laisvosios prekybos susitarimo, pasirašyto
2010 m. spalio 6 d. Briuselyje, pridedamą Protokolą
dėl bendradarbiavimo kultūros klausimais (toliau – Protokolas),
ypač į jo 3A straipsnį,
kadangi:
(1)                   
Protokole nustatytas
ginčų sprendimo mechanizmas, pagal kurį ginčai yra
sprendžiami kreipiantis į arbitražo kolegiją;
(2)                   
Kilus ginčui, šalys
gali konsultuotis, siekdamos susitarti dėl arbitrų kolegijos
sudėties.
(3)                   
Jei Šalys negali susitarti
dėl arbitrų kolegijos sudėties, arbitražo kolegija sudaroma
atrenkant arbitrus iš sąrašo burtų keliu pagal Protokolo 3A straipsnį.
(4)                   
Šalys sutarė dėl
15 arbitrų sąrašo, 
PRIĖMĖ
ŠĮ SPRENDIMĄ:
1 straipsnis
15
arbitrų sąrašas yra nustatomas pagal Protokolo 3A straipsnio c
dalį.  Sąrašas yra nustatytas šio sprendimo priede.
2 straipsnis
Šis
sprendimas įsigalioja jo priėmimo dieną. 
Priimta 
Bendradarbiavimo
kultūros klausimais komiteto vardu
Švietimo ir kultūros generalinio direktorato generalinis
direktorius
Europos Komisija
Pirmasis viceministras
Kultūros, sporto ir turizmo ministerijos pirmasis viceministras 
2 PRIEDAS
ARBITRŲ
SĄRAŠAS
ES
pasiūlyti arbitrai
·                        
James BRIDGEMAN 
·                        
Ursula KRIEBAUM 
·                        
Alessandra LANCIOTTI 
·                        
Hélène RUIZ FABRI 
·                        
Jan WOUTERS 
Korėjos pasiūlyti arbitrai
·                        
Byung-Chol YOON
·                        
Eun Young PARK
·                        
Young Jae CHO
·                        
Seung-Soo CHOI
·                        
Chang Hwan SHIN
Pirmininkai
·                        
Florentino P. FELICIANO (Filipinai)
·                        
Juan Antonio DORANTES (Meksika)
·                        
Christian HÄBERLI (Šveicarija)
·                        
Leng Sun CHAN (Malaizija)
·                        
Teresa CHENG (Kinija)